วัดป่าทุ่งวัว

วัดป่าทุ่งวัว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา มีพื้นที่ประมาณ 15 ไร่ เป็นสาขา 111 ของวัดหนองป่าพง ปัจจุบันมีพระอธิการมี เตรชธัมโม เป็นเจ้าอาวาส

วัดป่าทุ่งวัว หรือ วัดเขามันเทศ ได้รับการจัดตั้งเป็นวัดที่ถูกต้องจากกรมการศาสนา เมื่อวันที่ 24 พฤศจิกายน พ.ศ. 2547 ผู้ขออนุญาตสร้างวัดคือ นายเพ็ง อินแจ้

วัดเป็นสถานที่ท่องเที่ยว ด้านบนเขาเป็นที่ประดิษฐานพระสีวลีองค์ใหญ่ สามารถมองเห็นทิวทัศน์จากด้านบนเขาและมีรอยพระพุทธบาทจำลอง 1 คู่ ซึ่งจะต้องเดินต่อไปทางบันไดที่มีจำนวน 682 ขั้น นอกจากนั้นยังมีองค์พระสัมมาสัมโพธิญาณจำลอง และศาลเจ้าแม่ตะเคียน

อ้างอิง

ป่าทุ่งวัว